చెన్నై:తాను బాగానే ఉన్నానని, తనకేం కాలేదని ప్రముఖ నటి, కాంగ్రెస్ మహిళా నేత కుష్బూ సుందర్ ట్వీట్ ద్వారా తెలియజేశారు. ఆమె ఇంటికి బాంబు బెదిరింపు  ఫోన్కాల్ రావడంతో అభిమానులు ఆందోళన చెందారు. ఆమె ఎలా ఉన్నారో తెలుసుకునేందుకు పెద్ద ఎత్తున వాకబు చేశారు. దీంతో స్పందించిన  కుష్బూ ట్విట్టర్ ద్వారా అభిమానులకు సందేశం ఇచ్చారు. తాను క్షేమంగానే ఉన్నానని, దిగులు చెందవద్దని సూచించారు. కాగా, కుష్బూ ఇంట్లో బాంబు పెట్టినట్టు ఓ మహిళా ఆగంతకురాలు ఫోన్ చేసిన బెదిరించిన సంగతి తెలిసిందే. విషయం పోలీసులకు చేరడంతో వారు హుటాహుటిన కుష్భూ నివాసానికి చేరుకుని తనిఖీలు నిర్వహించి బాంబు లేదని తేల్చారు. కాగా ఫోన్ కాల్ ఆధారంగా మహిళను అదుపులోకి తీసుకున్న పోలీసులు ప్రశ్నిస్తున్నారు. దర్యాప్తు అనంతరం పూర్తి వివరాలు వెల్లడిస్తానని పేర్కొన్న కుష్బూ తన గురించి ఆందోళన చెందిన అందరికీ ఈ సందర్భంగా కృతజ్ఞతలు తెలియజేశారు.
chennai:taanu bagane unnaanani, tanakem kaaledani pramukha nati, congress mahila netha kushboo sundar tweet dwara teliyajesaaru. aame intiki baambu bedirimpu  foncal raavadamtho abhimaanulu aandolana chendaaru. aame ela unnaro telusukunenduku pedda ettuna vaakabu chesaru. deentho spandinchina  kushboo twitter dwara abhimaanulaku sandesam icharu. taanu kshemangaane unnaanani, digulu chendavaddani suuchimchaaru. kaga, kushboo intlo baambu pettinattu oo mahila aagantakuraalu fon chesina bedirinchina sangati telisinde. vishayam polisulaku cheradamtho vaaru hutaahutina kushbhu nivaasaaniki cherukuni tanikheelu nirvahinchi baambu ledani telchaaru. kaga fon kaal aadhaaramgaa mahilanu adupuloki teesukunna poliisulu prasnistunnaaru. daryaaptu anantaram puurti vivaraalu velladistaanani perkonna kushboo tana gurinchi aandolana chendina andarikee ee sandarbhamgaa krutagnatalu teliyajesaaru.